****

**ÚTMUTATÓ AZ I. ÉVFOLYAM LEVELEZŐ TAGOZATOS**

**ÓVODAPEDAGÓGUS HALLGATÓK**

***ÓVODAI TEVÉKENYSÉGEK ÖNÁLLÓ IRÁNYÍTÁSA***

***ÉS INTERAKCIÓK ELEMZÉSE 1.***

**SZAKMAI GYAKORLATÁNAK TELJESÍTÉSÉHEZ**

**2. FÉLÉV**

**Kedves Óvodapedagógus Hallgató!**

Ön különféle tantárgyi tanulmányaival párhuzamosan félévről félévre haladva szakmai gyakorlatokat is végez. Minden félévben *Útmutató* segíti a gyakorlatokon való részvételét, a feladatok megoldását és a követelmények teljesítését.

A 2. félévben az ***Óvodai tevékenységek önálló irányítása és interakciók elemzése 1.*** elnevezésű tantárgy keretein belül kerül sor az egyéni és csoportos gyakorlat megszervezésére és teljesítésére.

Ebben a dokumentumban megtalálja a tudnivalókat, úgymint a tanegység leírását a tantárgyi követelményekkel, továbbá az egyéni és csoportos gyakorlat során teljesítendő szakmai feladatokat, teendőket.

Kérjük, figyelmesen olvassa el a következő oldalakat, melyek fontos információkat tartalmaznak a szakmai gyakorlattal kapcsolatban.

Kívánunk Önnek hasznos szakmai tapasztalatszerzést, és reméljük, hogy az óvodáról és az óvodapedagógusi tevékenységekről számos ismerettel, élménnyel gazdagodik a félév során.

Ha az útmutatóban található információkon kívül bármilyen kérdése felmerül, tisztelettel állnak rendelkezésére a gyakorlatvezető oktatók:

**Eszterházy Károly Katolikus Egyetem, Eger**

**Czapné dr. Makó Zita** [mako.zita@uni-eszterhazy.hu](mailto:mako.zita@uni-eszterhazy.hu),

**Gál Judit:** [gal.judit@uni-eszterhazy.hu](mailto:gal.judit@uni-eszterhazy.hu)

**Eszterházy Károly Katolikus Egyetem Jászberényi Campus, Jászberény**

**Dr. Bernhardt Renáta** [bernhardt.renata@uni-eszterhazy.hu](mailto:bernhardt.renata@uni-eszterhazy.hu),

**Dr. Magyar Ágnes** [magyar.agnes@uni-eszterhazy.hu](mailto:magyar.agnes@uni-eszterhazy.hu)

1. **Általános tájékoztató**

* A szakmai gyakorlati képzés programja az Óvodai Nevelés Országos Alapprogramjához és az alapképzésű óvodapedagógus szak képzési követelményeihez igazodik.
* Az EKKE-TÓKI honlapján elérhető a gyakorlati program és a mellékletek.
* A szakmai gyakorlati képzés követelményeit és formáit meghatározó cél: az elméleti ismeretek gyakorlati alkalmazásának megvalósítása, a pedagógiai módszerek hatékonyságának elsajátítása, a gyermekekkel történő egyéni és csoportos bánásmód lehetőségeinek alkalmazása.
* A jelenlétet a Hallgatói Követelményrendszer szabályozza <https://uni-eszterhazy.hu/api/media/file/0a7f3985580cd55bc8e12ced185bb2435700c312>
* A hallgató az egyéni és csoportos szakmai gyakorlattal kapcsolatos információkról az Óvodai tevékenységek önálló irányítása és interakciók elemzése 1. c. tantárgy órarend szerinti első időpontjában kap tájékoztatást.
* Az óvodai gyakorlat megkezdésének feltétele az egészségügyi alkalmasságról szóló orvosi igazolás / „Egészségügyi kiskönyv” bemutatása.
* A hallgató egyéni és csoportos gyakorlat során megvalósuló képzését a mentorpedagógus segíti, jelenlétét ellenőrzi és igazolja a „jelenléti ív” c. dokumentummal, a gyakorlat teljesítését értékeli az „értékelő lap” c. dokumentumon.
* A szakmai gyakorlaton történő 5 napos egyéni és 1 alkalmas csoportos részvétel kötelező a félév teljesítéséhez. Betegség esetén távolmaradását 7.30-ig jeleznie kell a mentorpedagógusnak és gondoskodnia kell a hiányzó napok pótlásáról.
* A hallgató egyéni 5 napos gyakorlatának menetét a szakmai gyakorlat útmutatójának *3.1 Az egyéni gyakorlat programja, feladatai* c. leírás tartalmazza. A pedagógiai naplót a gyakorlatvezető által megadott időpontig és módon köteles megküldeni a mentorpedagógus és a gyakorlatvezető oktató számára.
* A csoportos gyakorlat során elvégzendő megfigyeléseket *3.2 A csoportos gyakorlat programja, feladatai* c. leírás alapján végzi és dokumentálja. A pedagógiai naplót a gyakorlatvezető által megadott időpontig és módon köteles megküldeni a mentorpedagógus és a gyakorlatvezető oktató számára.
* A hallgató a munkavégzést segítő attitűddel, kulturált magatartással és megfelelő öltözékkel biztosítja a szakmai tevékenységének igényességét.
* A csoportos és egyéni gyakorlat során, a hallgató az óvodapedagógusi munkában mobiltelefon használatának mellőzésével vesz részt.
* Az egyéni szakmai gyakorlat megkezdése előtt a hallgató vegye fel a kapcsolatot a leendő mentorpedagógussal, lehetőség szerint ismerje meg a csoport szokás- és szabályrendszerét, tájékozódjon a csoportról a csoportprofil alapján. Ismerje meg az óvoda házirendjét.
* A hallgató az egyéni és csoportos gyakorlatok során a mentorpedagógus iránymutatásait követve vesz részt a napi gondozási és nevelési tevékenységekben.
* A csoportos és egyéni gyakorlat értékelését a mentorpedagógus végzi és a gyakorlatvezető oktató rögzíti az érdemjegyet a Neptun rendszerben.

1. **Az óvodapedagógus szak gyakorlati képzési rendszere**

**2.1 2022/2023 Mintatanterv**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 1. | 2. | 3. | 4. | 5. | 6. |  |  |
| Tájékozódás és megfigyelés az óvodai életben NBP\_OV545G2 *Czapné dr. Makó Zita* | **nappali**:  csoportos gyakorlat:5 nap (30 óra)  **levelező**:  csoportos gyakorlat:3 nap (18 óra) |  |  |  |  |  | *2 kr* | gyj |
| Óvodai tevékenységek önálló irányítása és interakciók elemzése 1. NBP\_OV540G4  *Czapné dr. Makó Zita* |  | **nappali**:  egyéni gyakorlat:10 nap (60 óra)  csoportos gyakorlat:36 óra  **levelező**:  egyéni gyakorlat:5 nap (30 óra)  csoportos gyakorlat:18 óra |  |  |  |  | *4 kr* | gyj |
| Óvodai tevékenységek önálló irányítása és interakciók elemzése 2.  NBP\_OV541G4  *Czapné dr. Makó Zita* |  |  | **nappali**:  egyéni gyakorlat:10 nap (60 óra)  csoportos gyakorlat:36 óra  **levelező**:  egyéni gyakorlat:5 nap (30 óra)  csoportos gyakorlat:18 óra |  |  |  | *4 kr* | gyj |
| Óvodai tevékenységek önálló irányítása és interakciók elemzése 3.  NBP\_OV542G5  *Czapné dr. Makó Zita* |  |  |  | **nappali**:  egyéni gyakorlat:10 nap (60 óra)  csoportos gyakorlat:36 óra  **levelező**:  egyéni gyakorlat:5 nap (30 óra)  csoportos gyakorlat:18 óra |  |  | *5 kr* | gyj |
| Óvodai tevékenységek önálló irányítása és interakciók elemzése 4.  NBP\_OV549G6  *Dr. Bernhardt Renáta* |  |  |  |  | **nappali**:  egyéni gyakorlat:10 nap (60 óra)  csoportos gyakorlat:36 óra  **levelező**:  egyéni gyakorlat:5 nap (30 óra)  csoportos gyakorlat:18 óra |  | *6 kr* | gyj |
| Külső komplex szakmai gyakorlat  NBP\_OV537G9  *Dr. Bernhardt Renáta* |  |  |  |  |  | **nappali**:  8 hét (240 óra)  **levelező**:  4 hét (120 óra) | *9 kr.* | gyj |

Az óvodapedagógus szak teljes tanegység rendszerét a kari honlapon megtekintheti. <https://uni-eszterhazy.hu/toki/mintatantervek>

**2.2 A tantárgy leírása**

|  |  |
| --- | --- |
| 1. **Tantárgy** neve: **Óvodai tevékenységek önálló irányítása és interakciók elemzése 1. / Játéktevékenység** | **Kreditértéke: 4 kr** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”:** 100% gyakorlat | |
| A **tanóra típusa**: gyak. és **óraszáma**: egyéni gyakorlat **-** **30 óra / 5 nap;** csoportos gyakorlat **- 18 óra** az adott **félévben**,  (*ha nem (csak) magyarul oktatják a tárgyat, akkor a* ***nyelve****: -)*  Az adott ismeret átadásában alkalmazandó **további** (*sajátos*) **módok, jellemzők** *(ha vannak)*: - | |
| A **számonkérés** módja (koll. / gyj. / **egyéb)**: gyj  Az ismeretellenőrzésben alkalmazandó **további** (*sajátos*) **módok** *(ha vannak)***:** pedagógiai napló készítése | |
| A tantárgy **tantervi helye** (hányadik félév): **2.** | |
| Előtanulmányi feltételek *(ha vannak)*:**Tájékozódás és megfigyelés az óvodai életben; Játék pedagógiája és módszertana** | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| * az óvodáskorú gyermekekkel való kapcsolatteremtő és kommunikációs képesség fejlesztése * egyre önállóbb részvétel a gyermekcsoport körüli gondozási és szervezési feladatokban * a csoportban folyó munka jellegű tevékenységek egyre önállóbb irányítása * a játéktevékenységek szervezéséhez szükséges módszertani ismeretek alkalmazása * a játék objektív, szubjektív feltételeinek megteremtése, játékra ható viselkedése, játszóképessége, a játék tartalmának bővítése, gazdagítása * a szabad, folyamatos játéktevékenység fejlesztési lehetőségeinek tervezése, megteremtése, lebonyolítása, a tervezett, alkalomhoz kötött és spontán tevékenységek keretein belül * a gyermekközpontú szemléletmód legfőbb ismérvei * a pedagógiai napló feljegyzéseinek szakszerű vezetése, a megfelelő szakmai nyelvezet és kifejezéskultúra használata * az óvodai gyermekcsoportba bekapcsolódó hallgatótárs megfigyelése * az óvodapedagógusi teendők mélyebb megismerése, a pályaismeret gazdagítása * a megfelelő szakmai nyelvezet és kifejezés-kultúra használata * a megfigyeléseket rögzítő dokumentumok szakszerű vezetése * a hallgató megfigyeléseit, tapasztalatait - pedagógiai, pszichológiai és módszertani szempontok alapján - a Pedagógiai naplóban rögzítse, elemezze, törekedjen a megfelelő szakmai nyelvezet és kifejezéskultúra használatára, értékelje nevelőmunkáját | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| * 363/2012. (XII. 17.) Korm. rendelet az Óvodai nevelés országos alapprogramjáról. https://net.jogtar.hu/jogszabaly?docid=a1200363.kor * Az óvoda pedagógiai programja * Az *Óvodai nevelés* című folyóirat aktuális, vonatkozó írásai * Bakonyi Anna - Karcewicz Ágnes (2016): *Óvodapedagógusok nagykönyve. Az ismerettől a megvalósításig.* Budapest: Neteducatio. * Balogh Beáta, Bújdosóné Papp Andrea, Fazekas Jánosné, Lenkey-Tóth Péter, Olvasztóné Balogh Zsuzsanna, Pálfi Sándor, Tamásiné Dsupin Borbála, Vargáné Nagy Anikó (2015): *Óvodapedagógiai módszertani kézikönyv.* Debrecen: Debreceni Egyetem. ISBN 978-963-473-205-1. 176-192. <https://docplayer.hu/9887107-Ovodapedagogiai-modszertani-kezikonyv.html> * Kovácsné Bakosi Éva (2008): *A játszóképesség, mint a kisgyermekekkel foglalkozók kulcskompetenciája.* Debrecen. ISBN: 9789637292316 * Kovács György, Bakosi Éva (2007): *Játékpedagógiai ismeretek.* Debrecen. ISBN 9634609120 * Petőné Vígh Katalin (szerk.) (2021): *Az óvodapedagógia színes világa.* Budapest: Flaccus Kiadó. * B. Méhes Vera (1993): *Az óvónő és az óvodai játék.* Budapest: Calibra.. ISBN: 9637740619 | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| **tudása**   * ismeri az óvodás korú gyermek személyiségének fejlődési sajátosságait, illetve a személyiség fejlődéséhez szükséges feltételeket * ismeri a gyermeki játék objektív, szubjektív feltételeit * ismeri az óvodapedagógus játékra ható viselkedésének feltételeit, * ismeri az óvodai nevelésben alkalmazható tervezés különböző szintjeit * az élményszerű óvodai életmódszervezés lehetőségeit * tisztában van a játéktevékenység gyermeki fejlődésben betöltött meghatározó szerepével * ismeri a játék tevékenységekhez szükséges módszereket   **képességei**   * rendelkezik gyermekközpontú szemlélettel, az indirekt játék vezetésének képességével, játszóképességgel * helyesen alkalmazza megszerzett pedagógiai, pszichológiai, módszertani ismereteit az óvodai nevelés gyakorlatában * a 3-7 éves gyermek, gyermekcsoport életkori jellemzőinek és egyéni sajátosságainak ismeretében határozza meg és választja ki a megfelelő nevelési célokat, feladatokat, tartalmakat. * képes differenciált irányításra-facilitálásra, elemzésre, értékelésre * megfigyeli a 3-7 éves gyermek személyiségének képességstruktúrájának sajátosságait * képes az óvodai gyermekcsoportban folyó gondozótevékenység feladatainak ellátására   **attitűdje**   * elkötelezett az óvodai gyermekcsoportok tapasztalatainak, ismereteinek bővítését segítő módszerek, tevékenység iránt * igénye van az óvodai nevelési folyamat több szempontú elemzésére – értékelésére * igénye van a szakmai együttműködésre a gyerekek nevelésében, gondozásában; a team-munkához szükséges kooperációra   **autonómiája és felelőssége**   * felelősséget érez a rábízott 3-6-7 éves gyermekekért, gyermekcsoportokért, az óvodai intézményben végzett tevékenységéért * felelősséget vállal az óvodai nevelési folyamat tervezése során hozott döntéseiért és pedagógiai tevékenységének következményeiért * gyakorlatai során szerzett tapasztalatai alapján reflektív óvodapedagógusként szakmai fejlődésének tudatos irányítója | |
| **Tantárgy felelőse** (*név, beosztás, tud. fokozat*)**:** Czapné dr. Makó Zita adjunktus | |
| **Tantárgy oktatásába bevont oktatók:** Dr. Bernhardt Renáta adjunktus, Dr. Magyar Ágnes adjunktus | |

**3. A szakmai gyakorlat felépítése**

|  |  |  |  |
| --- | --- | --- | --- |
|  | *Helyszín* | *Időtartam* | *Tartalom* |
| **Csoportos gyakorlat**  **18 óra** | EKKE-TÓKI  1 alkalom | Órarend szerint | A szakmai gyakorlat menetének, követelményeinek megbeszélése |
| óvoda  1 alkalom | 8.00-11.30 | hospitálás |
| EKKE-TÓKI  1 alkalom | Órarend szerint | a csoportos gyakorlat tapasztalatainak megbeszélése, összegzése |
| **Egyéni gyakorlat**  **30 óra / 5 nap** | óvoda | 8.00-10.00/10.30 | szabad játék/óvodai tevékenységek/gondozási feladatok |
| 10.30-11.30 | udvari életben való részvétel |
| 11.30-12.30 | testápolásban / ebédeltetésben  aktív segítség |
| 12.30-13.30 | reflektálás a napi eseményekre, feladatok megbeszélése a mentorpedagógussal |

**3.1 Az egyéni gyakorlat programja, feladatai**

**Előkészítő feladatok:**

1. Az intézményvezetővel és a mentorpedagógussal történő egyeztetés a gyakorlat teljesítésével kapcsolatban.
2. Konzultáción való részvétel a mentorpedagógussal (gyakorlat menete, feladatok, határidők egyeztetése az *Útmutató* alapján).
3. Az előző félév tapasztalatainak összegző, szakmai szempontú bemutatása.
4. „Mit várok a félévtől” címmel az előzetes elvárások megfogalmazása.

**A hét feladatai:**

1. Ismerje meg és mutassa be a csoport összetételét (gyermekek monogramja, jelei, kiemelt figyelmet igénylő gyermekek), heti- és napirendjét, szokás- és szabályrendszerét;
2. Figyelje meg és írja le a délelőtti gondozási tevékenységeket, feladatokat;
3. Ismerje meg az óvoda kötelezően használt dokumentumait (felvételi és mulasztási napló; óvodai csoportnapló; a gyermek fejlődését nyomon követő dokumentáció), és foglalja össze azok főbb tartalmi elemeit;
4. Figyeljen meg és jegyezzen le egy játékszituációt, majd elemezze a látottakat (a játékszituáció kiindulásának körülményei, időintervalluma, téri-tárgyi környezete: játék helyszíne(i), eszköz(ei); a játék típusa; játéktartalom; a gyermekek egymással kialakított társas viszonyai; az óvodapedagógus szerepe, játéktámogató tevékenysége;
5. Figyelje meg a mentor óvodapedagógus gondozási, nevelési tevékenységét, tájékozódjon a feladatairól, foglalja össze a kapott információkat írásban;
6. Figyelje meg a dajka/pedagógiai asszisztens gondozási, nevelési tevékenységét, tájékozódjon a feladatairól, foglalja össze a kapott információkat írásban;
7. Támogassa a szabad gyermeki játékot, és lehetőség szerint kapcsolódjon be a gyermekek játékába (együttjátszás a gyerekekkel a csoportszobában és az udvaron);
8. Aktívan vegyen részt a testápoláshoz, étkeztetéshez és pihenéshez kapcsolódó tevékenységekben;
9. Készítsen gondozási tervet;
10. Előzetes megfigyeléseire alapozva fejlesszen tovább egy kedvelt játéktevékenységet úgy, hogy a gyermekekkel közösen készíti el a játékhoz szükséges eszközt, és jegyezze le tapasztalatait;
11. Tervezzen és irányítson egy udvari játékot;
12. Tervezzen meg egy mozgást biztosító játéktevékenységet (I., II., III. szintre) és irányítsa a tervei alapján (a megadott segédlet alapján);
13. Írjon le egy megfigyelt konfliktushelyzetet és annak megoldási folyamatát;
14. Írjon reflexiót a hét megfigyelési és gyakorlati tapasztalatairól!

|  |  |
| --- | --- |
| **3.2 A csoportos gyakorlat programja, feladatai**  **Végezzen megfigyeléseket az alábbi szempontok szerint, és kéthasábos hospitálási napló (megfigyelés - megjegyzés) formában ismertesse azokat:**   1. A csoportban kialakult szokás- és szabályrendszer (pl. egyéni bánásmód, konfliktuskezelés, értékelés, segítségadás…); 2. A napirend megvalósulása a csoportban; 3. A csoportszobában található játékterek (rajzzal is illusztrálható) és játékeszközök; 4. A csoportban tapasztalt szabad- és kezdeményezett játékok és osztályozásuk a tanult játéktípusok alapján; 5. A csoportos gyakorlat során látott játékos udvari tevékenységek; 6. Gondozás és munka jellegű tevékenységek a csoportban és az udvaron; 7. Példák az óvodapedagógus és a dajka / pedagógiai asszisztens közötti együttműködésre a gondozási és nevelési tevékenységek során; 8. A gyermekek között megvalósuló interakció, kapcsolatuk alakulása; 9. A  gyermekközpontú szemléletmód megnyilvánulásai a csoportban;   **Írjon reflektív összegzést a csoportos gyakorlaton tapasztaltakról!**  **4. Pedagógiai napló felépítése**  **Egyéni gyakorlat:**  Fedlap:   * + EKKE logó   + A dokumentum neve: Pedagógiai napló   + A hallgató neve, neptun kód, évfolyam (jobb alsó)   + A mentorpedagógus neve (bal alsó)   Az óvoda adatai:   * + név, OM azonosító   + csoport neve * Az egyéni gyakorlat feladatainak megfelelő írásbeli dokumentáció elkészítése * Önreflexió az egyéni gyakorlat teljesítése alapján (javasolt segédlet: 5.1 és 5.2 szempontsor) * A mentorpedagógus összegző reflexiója a hallgató munkájáról * Jelenléti összesítése * Értékelő lap   A napló készítésének formai követelményei:   * Times New Roman betűtípus, 12-es betűméret, szimpla (1,0) sorköz, sorkizárt elrendezés. * Külső forrás felhasználása esetén a szövegben arra hivatkozni kell, pl. (ÓNOAP, 2012). * Fotóillusztráció mellékelhető (pl. elkészített munkák, játékok).   **Leadási határidő:** a gyakorlat befejezésétől számított 2. hét és/vagy a gyakorlatvezető oktató által megadott időpontig a mentor óvodapedagógus részére, illetve a kurzus Pegazus felületére.  **Csoportos gyakorlat:**  Fedlap:   * + EKKE logó   + A dokumentum neve: Pedagógiai csoportos gyakorlati napló 2. félév   + A hallgató neve, neptun kód, évfolyam (jobb alsó)   + A mentorpedagógus neve (bal alsó)   Az óvoda adatai:   * + név, OM azonosító   + csoport neve * A csoportos gyakorlat szempontjainak megfelelő írásbeli dokumentáció elkészítése * A mentorpedagógus összegző reflexiója a hallgató munkájáról * Jelenléti ív * Értékelő lap   A napló készítésének formai követelményei:   * Times New Roman betűtípus, 12-es betűméret, szimpla (1,0) sorköz, sorkizárt elrendezés. * Külső forrás felhasználása esetén a szövegben arra hivatkozni kell, pl. (ÓNOAP, 2012). * Fotóillusztráció mellékelhető (pl. elkészített munkák, játékok).   **Leadási határidő:** a gyakorlat befejezésétől számított 2. hét és/vagy a gyakorlatvezető oktató által megadott időpontig a mentor óvodapedagógus részére, illetve a kurzus Pegazus felületére.  **5. Szempontsorok az önreflexió elkészítéséhez**  **5.1 Szempontsor a tevékenységek reflexiójának elkészítéséhez[[1]](#footnote-1)**  ***Előkészület reflexiói***   * A kitűzött cél megfogalmazása. * Tervezéskor a tevékenységek, módszerek, munkaformák, eszközök, motiváció kiválasztásának indoklása. * A tudatos differenciálás tervezés szintű megjelenése. * Az előzmények (élmény, technikai, tudás, közvetlen tevékenységek) megjelenítése. * A gyermekcsoport összetételének, az egyéni sajátosságoknak figyelembe vétele, integrációs lehetőségek kihasználása.   ***Végrehajtás reflexiói***   * A tervben leírtak megvalósulása: konkrét tényekre támaszkodva, példákkal alátámasztva, lényegre törően megfogalmazva. * A szervezés és a motiváció sikeressége, ennek indoklása. * Az irányított tapasztalatszerzéseket megelőző játéktevékenység alatt megjelenő tervezett, ill. spontán hangulati előkészítés, ráhangolás. * A játékosságra való törekvés érvényesülése a tevékenységekben. * A cselekvésbe ágyazott ismeretszerzés, a játékos felfedeztetés, a kísérletezés, a gyerekek ismereteinek gyarapítása a tanulási folyamat során. * A tanulást támogató környezet kialakítása. * A tevékenység során megvalósított képességfejlesztések ismertetése. * A gyermekek aktivitása. * A gyermeki szükségletek (pl. mozgásigény, biológiai szükséglet stb.) kielégítésének lehetőségei. * Közösségformáló helyzetek kihasználása, esetleges konfliktusok feltárása konfliktuskezelés. * A pedagógus ösztönző szerepe az önállóság, segítőkészség megjelenésében. * .Kommunikációs képességfejlesztés, metakommunikációs eszközök alkalmazása. * A választott eszközök, módszerek, munkaformák beválása a tevékenység során. * A differenciálás, valamint az egyéni fejlesztés megvalósulása - tehetséggondozás, hátránykompenzáció -. * A tevékenységek során alkalmazott értékelések segítő-, reális-, az egészséges énkép kialakulását támogató jellege. * A gyermekcsoport viselkedése, magatartása, oldottsága, komfortérzete, ennek okai. * Spontán helyzetek kihasználása, váratlan helyzetek ötletes megoldása.   ***Önértékelő reflexiók***   * A tevékenység tanulságai. * Korrekciók, lehetséges variációk, tovább fejlesztési lehetőségek. * Az óvodapedagógus munkája eredményessége. * A pedagógus egyéni erősségei, fejleszthető tulajdonságai és ismeretei.  |  | | --- | | **5.2 Szempontsor az önreflexióhoz**  ***Óvodapedagógusi kompetencia:***   * elkötelezettség a szakma iránt; * a csoport gyermekeivel kialakított kapcsolat, a kommunikáció hatékonysága; * megvalósult szakmai együttműködés, a dolgozókkal kialakított kapcsolat, kommunikáció; * a figyelemmegosztás, a csoport koordinálásának sikeressége; * a tervezőmunka hatékonysága; * a szervezési feladatok ellátása, differenciálás, egyéni bánásmód elvének érvényesítése.   ***Játékban megvalósuló szakmai munka:***   * a játékba való bekapcsolódás mértéke és minősége; * a tervezett játék megvalósításának sikeressége/sikertelensége (játék használatának ideje, gyermekek száma, továbbfejlesztési lehetőségre szükség volt-e); * játékot támogató tevékenység megjelenése; * spontán ötletek megvalósítása, a megvalósítás hatékonysága; * a játéktér kialakításában vállalt szerep; * a kezdeményezett vagy szabad játékba való bekapcsolódás megvalósulási formái; * a nyugodt játékidő biztosítása, megvalósítása; * a módszertani hiányosság okozta nehézségek.   ***Tevékenységek megvalósításának értékelése:***   * témaválasztás indoklása; * a tevékenység célja; * kapcsolódása egyéb tevékenységekhez; * a szervezéssel kapcsolatos meglátások (hely, idő, tér, eszközök); * a motiváció hatékonysága; * a kommunikáció formái és eredményessége; * a segítségnyújtás formái; * konfliktusok megjelenése, kezelése; * a differenciálás megvalósulása; * a módszerek választása és indoklása, alkalmazásának eredményessége; * az ellenőrzés módja; * az értékelés formája; * a tevékenység erősségei és gyengeségei, fejlesztendő területek.   ***Gondozási és munka jellegű tevékenységek:***   * a bekapcsolódás formái, eredményessége; * a tevékenységekben megvalósuló nevelés, a gyermeki önállóság támogatása; * a gyermekek motiválása, bevonása, fejlesztő értékelése; * a tervező és szervező munka minősége. |   **6. Mellékletek**  **(letölthetők az EKKE TÓKI honlapjáról)**   * Felkérő levél (egyéni) * Bejelentő lap (egyéni) * Jelenléti összesítő (egyéni, csoportos); * Értékelési összesítő (egyéni, csoportos);   **7. Segédletek**   * Minta a fejlődési terv elkészítéséhez; * Minta a gondozási terv elkészítéséhez; * Minta a játéktevékenység tervezéséhez. |

1. KIEGÉSZÍTŐ ÚTMUTATÓ az Oktatási Hivatal által kidolgozott, Útmutató a pedagógusok minősítési rendszerében a Pedagógus I. és Pedagógus II. fokozatba lépéshez c. dokumentumhoz. Óvodai nevelés. Oktatási Hivatal. [https://www.oktatas.hu/pub\_bin/dload/pem/ovoda\_kieg\_2017.pdf](https://www.oktatas.hu/pub_bin/dload/pem/ovoda_kieg_2017.pdf?fbclid=IwAR2QaPrQaT6k-sVLYUMxi9gpc_hxPY_Pqoo-zIvPw48wNumXc30IKjCN898) 87-88. [↑](#footnote-ref-1)